Subject: Selgitustaotlus KüTS teavitamiskohustuse osas [Sorainen-LEGAL.FID2175997]
From: "Oliver Kuusk | Sorainen" <[email-masked]>
To: <[email-masked]>
Cc: "Justiits- ja Digiministeerium" <[email-masked]>,Kärt Saar | Sorainen <[email-masked]>, "Mihkel Miidla | Sorainen" <[email-masked]>
Date: Tue, 10 Mar 2026 19:26:01 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Riigi Infosüsteemi Amet

Pöördusime hiljuti telefonitsi Riigi Infosüsteemi Ameti (RIA) poole seoses
küberturvalisuse seaduse KüTS § 31 lg-st 1 tuleneva teavitamiskohustuse
kohaldumisega olukorras, kus sideettevõtja ei ole asutatud Eestis, kuid
osutab KüTS-i reguleerimisalasse kuuluvaid teenuseid Eestisse. Käesolevaga
esitame Teile selgitustaotluse, et saada eelkirjeldatud olukorra puhul
kinnitust KüTS § 31 lg 1 teavitamiskohustuse osas.

Asjaolud

Selgitustaotlus puudutab olukorda, kus Euroopa Liidu (EL) liikmesriigis
asutatud ühismeediaplatvorm osutab ELi liikmesriikides, sealhulgas Eestis,
numbrivaba isikutevahelise side teenust. Eestis puudub platvormil filiaal
või tütarühing. Numbrivaba isikutevahelise side teenus sisaldub täpsemalt
ühismeediaplatvormi sõnumivahetuse (nn direct messaging)
funktsionaalsuses. Konkreetne ühismeediaplatvorm pole seega elektroonilise
side seaduse (ESS) § 4 lg-st 1 tulenevalt esitanud Eestis
majandustegevusteadet.

Õiguslik tõlgendus

KüTS § 3 lg 1, § 3 lg 2 p 8 ja § 3 lg 4 p 9 koostoimes loetakse
sideettevõtjad teenuseosutajateks. KüTS ei tee seejuures erisusi
numbripõhiste ja numbrivaba side teenuste osutajate vahel. KüTS § 31 lg-st
1 tulenevalt peavad teenuseosutajad esitama RIA-le teavituse koos § 31
lg-s 1 sätestatud informatsiooniga.

Euroopa Parlamendi ja nõukogu direktiivi (EL) 2022/2555 (NIS2 direktiiv)
artikli 26 lg 1 p-i a kohaselt loetakse üldkasutatavate elektroonilise
side võrkude pakkujad või üldkasutatavate elektroonilise side teenuste
osutajad selle liikmesriigi jurisdiktsiooni alla kuuluvaks, kus nad oma
teenuseid osutavad. Sama põhimõtet kordab ka NIS2 direktiivi
põhjenduspunkt 113.

RIA halduspraktika

RIA esindaja selgitas meile telefonitsi, et kui teenuseosutaja, sh
sideettevõtja, on asutatud teises ELi liikmesriigis ja üksnes pakub
teenuseid Eestis, ei ole teenuseosutajal kohustust esitada teadet
vastavalt KüTS § 3¹ lg-le 1. RIA kohaselt ei ole Eestis teavitamine
kohustuslik, sest ELis asuv teenuseosutaja peab ühes liikmesriigis teatise
esitamisel loetlema kõik teised liikmesriigid, kus ta osutab NIS2
direktiivi reguleerimisalasse kuuluvaid teenuseid. See teave edastatakse
seejärel NIS2 koostöörühmale, kes jagab selle kõigi asjaomaste
liikmesriikidega, sh RIA-ga.

Täiendavalt selgitati, et kuigi teises ELi liikmesriigis asutatud
teenuseosutajad ei pea RIA-t teavitama KüTS § 3¹ lg 1 alusel, peavad nad
siiski Eestis teenust osutades järgima KüTSi nõudeid.

Küsimused

Palume kinnitada, kas eeltoodud käsitlus kehtib, või jagada täiendavaid
juhiseid. Parema arusaamise huvides palume vastata järgmistele
küsimustele:

1.	Kas numbrivaba isikutevahelise side teenuse osutaja, kes osutab
Eestisse teenuseid, kuid on asutatud teises ELi liikmesriigis, on
kohustatud esitama RIA-le KüTS § 31 lg-st 1 tulenevalt teavituse?
2.	Kui selline sideettevõtja ei pea esitama RIA-le KüTS § 31 lg-st 1
tulenevalt teavitust, siis kas selline sideettevõtja on kohustatud siiski
järgima Eestis teenust osutades KüTS-i nõudeid?
3.	Kas järeldus oleks erinev, kui sideteenuse osutaja oleks
registreeritud väljaspool ELi, ning oleks Eestis esitanud ESS § 4 lg 1
alusel majandustegevusteate sideteenuste osutamiseks Eestis (ehk osutab
muud sideteenust kui numbrivaba isikutevahelise side teenus)?

Arvestades eeltoodut palume Teil esitada vastused selgitustaotlusele.
Täname Teid ette vastuste eest.

Lugupidamisega

Oliver Kuusk

Oliver Kuusk

Senior Associate
 <mailto:[email-masked]> [email-masked]
M. +372 53 583 803 | T. +372 6 400 900
Rotermanni 6 | 10111 Tallinn | Estonia

Sorainen |  <https://www.sorainen.com/> sorainen.com

This e-mail is confidential and is subject to
<https://www.sorainen.com/disclaimer/> disclaimers. Sorainen’s
relationship with its Clients and its assignments are subject to the
following  <https://www.sorainen.com/TAC/> terms and conditions.